Passandra

Passandra er en slekt av biller som hovedsakelig lever i tropene. Såvidt man kjenner til lever disse billene som parasitter på larver og pupper av treborende biller og vepser.

Utseende 
Små til middelsstore (3,5 – 35 mm), avlange, glatte, smale, parallellsidige, oftest svarte biller. De fleste er ganske flate, men noen er omtrent sylindriske. Hodet er stort og bredt, minst like bredt som brystskjoldet, med små, runde fasettøyne. Kjevene (mandiblene) er framoverrettede og stikker litt ut foran. Antennene er litt lengre enn hodet og brystskjoldet til sammen, 11-leddete, perlekjedeformede og ganske tykke. Brystskjoldet (pronotum) er lengre enn bredt, omtrent firkantet sett ovenfra, med avsatte sidekanter, tydelige bakhjørner og en stor, avlang grop i midten. Dekkvingene er avlange, parallellsidige, som oftest med lengdefurer. Beina er ganske korte og kraftige, føttene fem-leddete.

Levevis 
Biologien til disse billene er dårlig kjent, men alle artene man vet noe om lever i død ved, gjerne under barken på døde trær, og lever av pupper (av og til også larver) av vedborende insekter. Det er ikke klart om de bør regnes som rovdyr eller parasitter. De angriper særlig biller (trebukker, praktbiller, hettebiller, snutebiller og andre) men også av og til vepser. De aller fleste artene lever i tropene, men fire arter finnes naturlig i Nord-Amerika, og de lever så langt nord som Japan i Asia.

Utbredelse 
Slekten er vidt utbredt i tropiske og subtropiske områder.

Systematisk inndeling 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamiien Glans- og flatbiller, Cucujoidea
 Familien Passandridae
 Slekten Passandra Dalman, 1817 – 31 arter, Sør- og Mellom-Amerika, Afrika, Asia, Oseania
 Passandra apicalis Grouvelle, 1885
 Passandra australicum Waterhouse, 1876
 Passandra barsevskisi Bukejs, 2019
 Passandra blanchardi Grouvelle, 1876
 Passandra doriai Grouvelle, 1883
 Passandra elongatula Grouvelle, 1874
 Passandra fasciata (Gray, 1832)
 Passandra gemellipara Newman, 1839
 Passandra gigas (Fabricius, 1801)
 Passandra goudoti (Grouvelle, 1876)
 Passandra harmandi (Grouvelle, 1887)
 Passandra heros (Fabricius, 1801)
 Passandra kasiae Slipinski, 1987
 Passandra lineicollis Reitter, 1880
 Passandra loebli Burckhardt & Slipinski, 2003
 Passandra marginata Grouvelle, 1877
 Passandra murrayi (Grouvelle, 1876)
 Passandra nodicornis Snellen van Vollehoven, 1864
 Passandra oblongicollis Fairmaire, 1886
 Passandra penicillata Waterhouse, 1876
 Passandra plenaria Kirejtshuk et al., 2019
 Passandra popeorum Slipinski, 1987
 Passandra punctulicollis Fairmaire, 1891
 Passandra quadrilineata Smith, 1851
 Passandra rufipennis (Fabricius, 1801)
 Passandra sagena Lefkovitch, 1963
 Passandra semifusca Newman, 1839
 Passandra septentrionaria Bukejs, Alekseev & McKellar, 2016
 Passandra sexstriata Dalman, 1817
 Passandra simplex (Murray, 1867)
 Passandra tenuicornis (Grouvelle, 1913)
 Passandra trigemina (Newman, 1839)
 Passandra uniformis Waterhouse, 1876
 Passandra waterhousei (Grouvelle, 1885)
 Passandra zairensis Slipinski, 1983

Kilder 
 Thomas, M. 1999. A preliminary checklist of the flat bark beetles of the world (family Passandridae). 
 Passandridae på Tree of life (med bilde):

Eksterne lenker 
 

Biller formelt beskrevet i 1817
Dyr formelt beskrevet av Johan Wilhelm Dalman
Flatbiller